**LĪGUMS Nr. 8.4/891**

**par fizisko aktivitāšu nodarbību ciklu vadīšanas pakalpojumiem**

Rēzeknē 2017.gada 2.oktobrī

**Rēzeknes novada pašvaldība**, reģistrācijas Nr. 90009112679, turpmāk – **Pasūtītājs**, no vienas puses, un **biedrība „No rokas rokā”**, reģistrācijas Nr.40008191761, turpmāk – **Izpildītājs**, no otras puses, abi turpmāk kopā saukti – **Puses**, bet katrs atsevišķi – **Puse**, pamatojoties uz atklāta konkursa „Fizisko aktivitāšu nodarbību ciklu vadīšanas pakalpojumi ESF projektā „Dzīvo veselīgi Rēzeknes novadā!”” (identifikācijas Nr. RNP 2017/28) rezultātiem un Izpildītāja iesniegto piedāvājumu, noslēdz šādu līgumu, turpmāk – **Līgums**:

**1. Līguma priekšmets, termiņš un summa**

 1.1. Pasūtītājs uzdod, un Izpildītājs apņemas laika posmā no 2017.gada \_\_\_\_\_\_\_\_\_\_\_ līdz 2019.gada \_\_\_\_\_\_\_\_\_\_\_\_\_\_ sniegt fizisko aktivitāšu, tas ir, **aerobikas un boules spēles nodarbību ciklu vadīšanas pakalpojumus** ESF projektā „Dzīvo veselīgi Rēzeknes novadā!”, turpmāk – **Pakalpojumi**, saskaņā ar Darba uzdevumu (Līguma pielikums Nr.1) un atbilstoši atklātā konkursā iesniegtajam piedāvājumam (Līguma pielikums Nr.2), turpmāk – **Piedāvājums**, Pušu saskaņotajā Pakalpojuma sniegšanas grafikā noteiktajā laikā.

 1.2. Kopējā Līguma summa par Pakalpojumu sniegšanu ir **EUR 39600,00** (**trīsdesmit deviņi** **tūkstoši seši simti *euro***, **00 centi**), neieskaitot pievienotās vērtības nodokli, turpmāk – **PVN**. PVN 21% netiek maksāts, jo Izpildītājs nav PVN maksātājs.

 1.3. Līguma summā ietilpst visas ar Darba uzdevumā noteikto prasību izpildi saistītās izmaksas, tajā skaitā visas personāla izmaksas un autoratlīdzība, kā arī visas ar Pakalpojuma sniegšanu saistītās izmaksas.

**2. Pušu pienākumi un tiesības**

 2.1. Pasūtītājs apņemas:

 2.1.1. ievērot un izpildīt visus Līguma noteikumus;

 2.1.2. pēc Izpildītāja pieprasījuma, savu iespēju robežās nodrošināt Izpildītāju ar visu nepieciešamo informāciju un dokumentiem, kas ir Pasūtītāja rīcībā un kas nepieciešams Līguma izpildei.

2.1.3. Līgumā noteiktajā kārtībā pārbaudīt Izpildītāja iesniegto dokumentu atbilstību Līgumā un tā pielikumos noteiktajām prasībām un veikt nepieciešamos saskaņojumus Līgumā noteiktajā veidā un termiņos;

 2.1.4. Līgumā noteiktajā kārtībā pieņemt Izpildītāja savlaicīgi, kvalitatīvi, atbilstoši Līguma un tā pielikumu prasībām sniegtos Pakalpojumus un veikt samaksu par tiem.

 2.2. Pasūtītāja tiesības:

 2.2.1. veikt kontroli par Līguma izpildi;

 2.2.2. jebkurā laikā pieprasīt no Izpildītāja informāciju par Pakalpojumu sniegšanas norisi, tajā skaitā, informāciju par apstākļiem, kas kavē vai varētu kavēt Pakalpojumu sniegšanu.

 2.3. Izpildītājs apņemas:

 2.3.1. ievērot un izpildīt visus Līguma noteikumus;

 2.3.2. sniegt Pakalpojumus kvalitatīvi Līgumā noteiktajos termiņos saskaņā ar Līguma un tā pielikumu noteikumiem, ievērojot Latvijas Republikā spēkā esošos normatīvos aktus un Pasūtītāja norādījumus;

 2.3.3. pirms pakalpojumu sniegšanas katrā ciklā sastādīt Pakalpojuma sniegšanas grafiku, turpmāk – **Grafiks**, un 3 (triju) darbdienu laikā pēc tā sastādīšanas nosūtīt Grafika kopiju Pasūtītājam;

 2.3.4. līdz katra nākamā mēneša 5.(piektajam) datumam iesniegt Pasūtītājam atskaitipar iepriekšējā mēnesī sniegto Pakalpojumu apjomu, kurā norādaPakalpojuma saņēmējuvārdus, uzvārdus,personas kodus,adreses;

 2.3.5. nodrošināt saņemto fizisko personu datu izmantošanu un uzglabāšanu tikai saskaņā ar Fizisko personu datu aizsardzības likuma prasībām;

 2.3.6. bez papildu samaksas novērst problēmas, kuras radušās Izpildītāja veiktu darbību vai bezdarbības rezultātā;

 2.3.7. pēc Pasūtītāja pieprasījuma saņemšanas, informēt Pasūtītāju par Pakalpojuma sniegšanas gaitu.

 2.4. Izpildītājam ir tiesības saskaņā ar Līguma nosacījumiem saņemt samaksu par Pakalpojumiem, kas sniegti atbilstoši Līguma un tā pielikumu noteikumiem.

 2.5. Puses apņemas nekavējoties rakstiski informēt viena otru par jebkādām problēmām Līguma izpildes procesā, kas kavē vai varētu kavēt savlaicīgu Pakalpojumu sniegšanu.

 2.6. Parakstot Līgumu, Puses apliecina, ka tām ir visas nepieciešamās pilnvaras un tiesības, lai slēgtu Līgumu, kā arī tām nav zināmi nekādi tiesiski vai faktiski šķēršļi vai iemesli, kas jebkādā veidā ietekmētu vai aizliegtu uzņemties Līgumā noteikto saistību izpildi.

 2.7. Parakstot Līgumu, Puses apliecina, ka tās ir iepazinušās ar visiem Līguma un tā pielikumu noteikumiem un apliecina, ka tie ir saistoši un izpildāmi.

 2.8. Izpildītājs apliecina, ka viņa rīcībā ir pietiekoši personāla un materiālie resursi, kā arī citi līdzekļi, lai savlaicīgi un kvalitatīvi izpildītu visas Līgumā un tā pielikumos noteiktās saistības.

**3. Pakalpojuma nodošanas un pieņemšanas kārtība**

 3.1. Pēc Pakalpojumu pilnīgas vai daļējas izpildes Izpildītājs iesniedz Pasūtītāja pārstāvim no Izpildītāja puses parakstītu pieņemšanas – nodošanas aktu 2 (divos) eksemplāros.

 3.2. Pieņemšanas – nodošanas aktā norāda visu informāciju, kas apliecina Pakalpojumu sniegšanu, tajā skaitā, sniegto Pakalpojumu saturu, kvalitāti, apjomu un izpildes termiņu.

 3.3. Pasūtītāja pārstāvis ne vēlāk kā 5 (piecu) darba dienu laikā no Līguma 3.1.punkta kārtībā iesniegtā pieņemšanas – nodošanas akta saņemšanas pārbauda sniegto Pakalpojumu atbilstību Līguma noteikumiem un:

 3.3.1. pieņem Pakalpojumus, ja tie pilnībā atbilst Līgumā noteiktajām prasībām un paraksta pieņemšanas – nodošanas aktu;

 3.3.2. nepieņem Pakalpojumus, ja tie neatbilst Līgumā noteiktajām prasībām, sagatavojot aktu, kurā norāda konstatētās neatbilstības un nosuta aktu Izpildītāja pārstāvim, nosakot termiņu neatbilstību novēršanai.

 3.4. Pēc Līguma 3.3.2.apakšpunktā minētajā aktā norādīto neatbilstību novēršanas, Izpildītāja pārstāvis atkārtoti iesniedz Līguma 3.1.punktā minēto pieņemšanas – nodošanas aktu, kas apliecina neatbilstību novēršanu.

 3.5. Saņemot atkārotu Izpildītāja iesniegtu pieņemšanas – nodošanas aktu, Pasūtītājs rīkojas Līguma 3.3.punktā noteiktajā kārtībā.

 3.6. Izpildītājam ir pienākums par saviem līdzekļiem segt visas izmaksas, kas tam radušās saistībā ar neatbilstību novēršanu, kas konstatētas Līguma 3.3.2.apakšpunktā noteiktajā kārtībā.

 3.7. Ja Pasūtītāja pārstāvis pēc pieņemšanas – nodošanas akta saņemšanas bez pamatota iemesla kavējas pieņemt Pakalpojumus un nav informējis Izpildītāju par to, ka Pakalpojumu atbilstības pārbaudei ir nepieciešams ilgāks laiks, tiek uzskatīts, ka Pasūtītājs sniegtos Pakalpojumus ir pieņēmis bez pretenzijām Līguma 3.3.punktā norādītajā termiņā.

**4. Norēķinu kārtība**

 4.1. Līguma summu Pasūtītājs samaksā Izpildītājam pa daļām par katrā iepriekšējā mēnesī sniegtajiem Pakalpojumiem. Izpildītājs līdz katra nākamā mēneša 10.(desmitajam) datumam saskaņā ar Pasūtītāja apstiprināto atskaiti iesniedz Pasūtītājam parakstīto pieņemšanas – nodošanas aktu un rēķinu par iepriekšējā mēnesī sniegtajiem Pakalpojumiem.

* 1. Pasūtītājs apmaksā Izpildītāja rēķinu par iepriekšējā mēnesī sniegtajiem Pakalpojumiem 10 (desmit) dienu laikā no Pakalpojumu pieņemšanas Līguma 3.1.-3.7.punktā noteiktajā kārtībā.
	2. Vienības cenā saskaņā ar Piedāvājumu (Līguma pielikums Nr.2) ir ietverti visi nodokļi un nodevas, kā arī visi iespējamie Izpildītāja maksājumi un izdevumi, kas nepieciešami saistību izpildei Līguma ietvaros.
	3. Pasūtītājam nav pienākums apmaksāt Izpildītāja rēķinus vai segt jebkādas Izpildītāja izmaksas par Pakalpojumu daļu, kura nav pieņemta saskaņā ar Līguma noteikumiem sakarā ar konstatētām nepilnībām.

 4.5. Līguma pirmstermiņa izbeigšanas gadījumā samaksa tiek veikta tikai par faktiski sniegto Pakalpojumu daļu, kas ir uzskaitīta abpusēji parakstītajā pieņemšanas – nodošanas aktā.

 4.6. Par samaksas veikšanas dienu tiek uzskatīta diena, kad Pasūtītāja maksājums ir izpildīts interneta maksājumu apstrādes sistēmā.

**5. Pušu atbildība**

 5.1. Pušu zaudējumu apmērs ir aprobežots tikai ar Puses tagadējās (jau esošās) mantas samazinājumu.

 5.2. Par trešajām personām nodarītajiem zaudējumiem, kas tām radušies Pakalpojumu sniegšanas laikā, atbild Izpildītājs. Izpildītājs atbild par jebkuras neuzmanības (tajā skaitā vieglas neuzmanības) vai ļauna nolūka rezultātā nodarītiem zaudējumiem, tostarp, arī trešajām personām nodarītajiem zaudējumiem.

 5.3. Ja Izpildītājs Pušu saskaņotajā Pakalpojumu sniegšanas grafikā noteiktajā termiņā nesniedz Pakalpojumus pilnā apjomā atbilstoši Līgumā noteiktajam, Pasūtītājam ir tiesības pieprasīt no Izpildītāja līgumsodu 0,1% (vienas desmitās daļas procenta) apmērā no kopējās Līguma summas par katru nokavēto dienu, bet ne vairāk kā 10% (desmit procentu) apmērā no kopējās Līguma summas.

 5.4. Ja Izpildītājs Pasūtītāja noteiktajā termiņā nenovērš Līguma 3.3.2.apakšpunkta kārtībā konstatētās neatbilstības, Pasūtītājam ir tiesības pieprasīt no Izpildītāja līgumsodu 0,1% (vienas desmitās daļas procenta) apmērā no kopējās Līguma summas par katru nokavēto dienu, bet ne vairāk kā 10% (desmit procentu) apmērā no kopējās Līguma summas.

 5.5. Ja Pasūtītājs neveic samaksu Izpildītājam Līgumā noteiktajā termiņā, Izpildītājam ir tiesības pieprasīt no Pasūtītāja līgumsodu 0,1% (vienas desmitās daļas procenta) apmērā no nokavētā maksājuma summas par katru maksājuma nokavējuma dienu, bet ne vairāk kā 10% (desmit procentu) apmērā no kopējās Līguma summas.

 5.6. Pasūtītājs ir tiesīgs ieturēt līgumsodu no jebkura maksājuma, kas Izpildītājam pienākas, pamatojoties uz Līgumu.

 5.7. Līgumsoda samaksa neatbrīvo Puses no to saistību pilnīgas izpildes un zaudējumu atlīdzināšanas pienākuma.

**6. Nepārvarama vara**

 6.1. Līguma izpratnē nepārvarama vara nozīmē notikumu, kas ir ārpus Puses pamatotas kontroles

(tādi kā dabas katastrofas, avārijas, sabiedriskie nemieri, ārkārtas stāvoklis un citi) un kas padara Pusei Līguma saistību izpildi par neiespējamu.

 6.2. Puses nespēja pildīt kādu no saistībām saskaņā ar Līgumu netiks uzskatīta par atkāpšanos no Līguma vai saistību nepildīšanu, ja Puses nespēja izriet no nepārvaramas varas notikuma, par ko ir saņemta izziņa no kompetentās institūcijas par nepārvaramās varas apstākļu esamību, ja Puse, kuru ietekmējis šāds notikums, ir veikusi visus nepieciešamos piesardzības pasākumus, veltījusi nepieciešamo uzmanību un ir informējusi otru Pusi ne vēlāk kā 3 (triju) darbdienu laikā par šāda notikuma iestāšanos, paziņojumam pievienojot kompetentas iestādes izsniegtu izziņu, kura satur minēto apstākļu apstiprinājumu un raksturojumu.

 6.3. Jebkurš periods, kurā Pusei saskaņā ar Līgumu ir jāveic kāda darbība vai uzdevums, ir pagarināms par periodu, kurā Puse nespēja veikt šādu darbību nepārvaramas varas apstākļu ietekmē.

 6.4. Ja nepārvaramas varas apstākļi turpinās ilgāk par 2 (diviem) mēnešiem, Pusēm jāvienojas par saistību izpildes atlikšanu, izbeigšanu vai turpināšanas procedūru.

 6.5. Ja Puse nokavē Līguma 6.2.punktā minēto paziņojuma termiņu, tai zūd pamats prasīt Līguma izpildes termiņa pagarināšanu vai Līguma izbeigšanu, pamatojoties uz nepārvaramas varas apstākļiem.

**7. Līguma grozīšana un izbeigšana**

 7.1. Līgumu var grozīt Pusēm savstarpēji rakstveida vienojoties. Visi grozījumi Līgumā noformējami kā Līguma pielikumi, kas kļūst par Līguma neatņemamu sastāvdaļu un stājas spēkā no abpusējas parakstīšanas brīža.

 7.2. Būtiski Līguma grozījumi ir veicami Publisko iepirkumu likuma 61.pantā noteiktajā kārtībā.

 7.3. Līgums var tikt izbeigts pirms noteiktā termiņa, Pusēm savstarpēji rakstveida par to vienojoties.

 7.4. Pasūtītājam ir tiesības vienpusējā kārtā atkāpties no Līguma šādos gadījumos:

 7.4.1. Izpildītājs kavē Pušu saskaņotajā Pakalpojuma sniegšanas grafikā noteiktos termiņus ilgāk par 10 (desmit) darbdienām;

 7.4.2. Pakalpojuma sniegšana neatbilst Līguma un tā pielikumu noteikumiem, un šī neatbilstība nav vai nevar tikt novērsta Līgumā paredzētajā termiņā;

 7.4.3. Izpildītājs Līguma noslēgšanas vai Līguma izpildes laikā sniedzis nepatiesas ziņas vai apliecinājumus;

 7.4.4. ir pasludināts Izpildītāja maksātnespējas process vai iestājas citi apstākļi, kas liedz vai liegs Izpildītājam turpināt Līguma izpildi vai kas negatīvi ietekmē Pasūtītāja tiesības, kuras izriet no Līguma;

 7.4.5. Izpildītājs Pasūtītājam nodarījis zaudējumus;

 7.4.6. Izpildītājs ir patvaļīgi pārtraucis Līguma izpildi, tai skaitā, ja Izpildītājs nav sasniedzams juridiskajā adresē.

**8. Strīdu izskatīšanas kārtība**

 8.1. Visus strīdus, kas izriet vai rodas saistībā ar Līgumu, Puses apņemas risināt pārrunu ceļā.

 8.2. Jebkura strīda risināšanai Pušu starpā par jautājumiem, kas izriet no Līguma un ko neizdodas atrisināt pārrunu ceļā 30 (trīsdesmit) darbdienu laikā pēc tam, kad viena no Pusēm saņēmusi otras Puses rakstisku pieprasījumu šādam risinājumam, jebkura no Pusēm ir tiesīga vērsties tiesā. Strīda risināšana notiks saskaņā ar Latvijas Republikas normatīvajiem aktiem.

**9. Citi noteikumi**

 9.1. Līgums stājas spēkā ar dienu, kad to paraksta abas Puses un ir spēkā līdz pilnīgai Līgumā paredzēto saistību izpildei.

 9.2. Puses nosaka šādus pārstāvjus: Pasūtītāja pārstāvis – Mārīte Kaļva; Izpildītāja pārstāvis – Ina Tuče.

 9.3. Pušu pārstāvji ir atbildīgi par Līguma izpildes uzraudzīšanu, tai skaitā, par sniegtā Pakalpojuma vai tā daļas pieņemšanas – nodošanas organizēšanu, tajā skaitā pieņemšanas – nodošanas akta

sagatavošanu un parakstīšanu, kā arī citiem uzdevumiem, kas noteikti Līgumā.

 9.4. Pusēm rakstveida vienas nedēļas laikā ir jāinformē viena otru par savu rekvizītu (nosaukuma, adreses, norēķinu rekvizītu un tml.) un Pušu pārstāvju maiņu. Šādā gadījumā atsevišķi Līguma grozījumi netiek gatavoti.

 9.5. Līgums ir sagatavots, stājas spēkā un tiek izpildīts, kā arī Pušu savstarpējās attiecības tiek regulētas un skaidrotas saskaņā ar Latvijas Republikas normatīvajiem aktiem.

 9.6. Ja kāda no Pusēm nav izmantojusi Līgumā paredzētās tiesības vai cita veida tiesiskās aizsardzības līdzekļus, netiks uzskatīts, ka Puse ir atteikusies no šo tiesību vai tiesiskās aizsardzības līdzekļa izmantošanas turpmāk.

 9.7. Līgumam ir šādi pielikumi, kas ir Līguma neatņemamas sastāvdaļas: Līguma pielikums Nr.1 „Darba uzdevums” – uz 4 (četrām) lapām; Līguma pielikums Nr.2 „Izpildītāja piedāvājums” – uz 2 (divām) lapām.

 9.8. Līgums sagatavots un parakstīts 2 (divos) eksemplāros uz 5 (piecām) lapām. Abiem Līguma eksemplāriem ir vienāds juridisks spēks. Viens Līguma eksemplārs glabājas pie Pasūtītāja un viens – pie Izpildītāja.

**11. Pušu rekvizīti un paraksti**

|  |  |
| --- | --- |
| PASŪTĪTĀJS  | IZPILDĪTĀJS |
| **Rēzeknes novada pašvaldība** | **Biedrība “No rokas rokā”** |
| reģ.Nr.90009112679 | reģ.Nr.40008191761  |
|  |  |
|  |  |
|  |  |
|  |  |